རང་འགན་ལ་སེམས་གཏད་པ་དེ་སྣང་མེད་སྡོད་པ་དང་མི་ཤེས་པ་ལས་ཐ་དད་རེད།གཞན་ལ་དཔྱད་དཔོག་བྱེད་རྒྱུའི་ཚབ་ཏུ་རང་གི་ལས་དོན་ལ་སེམས་གཏོད་པ་དང་།གཞན་ལ་རོགས་པ་དགོས་སྐབས་གང་ཐུབ་བྱེད་དགོས་པ་ཡིན།ཕྱོགས་གཅིག་ནས་ང་ཚོ་ཚང་མ་གཞན་གྱི་ཕ་མ་ལྟ་བུ་ཡིན་པ་དང་།ཕྲུག་གུ་གོམ་འགྲུལ་བྱེད་འགོ་བཙུགས་དུས་ཟུར་ནས་བལྟས་ནས་བསྡད་དེ་ཐེ་བྱུས་མ་བྱས་པར་ཕྲུག་གུ་རང་ཉིད་ཀྱི་རྣམ་དཔྱོད་བེད་སྤྱོད་བྱེད་འཇུག་དགོས་པ་ཡིན།ཕྲུ་གུ་དེ་ས་ལ་རིལ་དུས་སྐྱོར་རོགས་བྱེད་མཁན་ཕ་མ་ཡོད་ཡོད་པ་རེད།དཔེར་ན།རྗེ་བཙུན་སྒྲོལ་མའི་གནས་སི་རི་ག་ཡའི་བྲག་གི་འོག་ང་ཤིང་སྡོང་ཞིག་གི་འགྲམ་སྡོད་སྐབས་སྤྲེའུ་རྨས་མ་ཞིག་བསླེབས་བྱུང་བ་དང་།སྤྲེའུ་དེའི་སྐེད་པར་ལྕགས་ཐག་དམ་འདུག་ནའང་སྤྲེའུ་འཚར་ཐལ་ཕྱིན་ནས་ལྕགས་ཐག་ཤ་ལ་ཟུག་ཏེ་གཉན་ཁ་བརྒྱབ་ནས་རྨ་དེ་ལས་ཁྲག་དང་རྣག་འཛག་གི་འདུགའདི་རང་གི་གི་ལྟོ་གོས་ཆེད་སྤྲེའུ་འཁྲབ་བཅུག་མཁན་དེ་ཚོས་བྱས་པ་ཞིག་ཡིན་གྱི་རེད།སྤྲེའུ་དེ་ཡང་སྡུག་བསྔལ་བཟོད་གླག་བྲལ་ཏེ་བྲོས་ཕྱིན་པ་ཡིན་པ་འདྲ།སྤྲེའུ་དེ་ཅི་བྱ་གཏོལ་མེད་ངང་ཡོད་ཅིང་རོགས་པ་དགོས་ཀྱི་ཡོད་སྟབས་ང་རང་གི་ལས་ཀར་སེམས་གཏད་དེ་སྡོད་ཐབས་མ་བྱུང་།གཞན་ལ་རོགས་པ་མ་དགོས་དུས་ང་ཚོ་ཐེ་གཏོགས་ཚ་པོ་བྱེད་པ་དང་།གཞན་ལ་རོགས་དགོས་དུས་ང་ཚོས།དགོངས་དགའདི་ངའི་ལས་ཀ་མ་རེད་ཅེས་ཟེར་གྱི་ཡོད་རེད།ངས་ཐུགས་སྲས་རིན་པོ་ཆེར་སྤྲེའུ་བྲོས་ཤོར་བ་དེ་འཚོལ་རྒྱུའི་ལས་འགན་སྤྲད་པ་ཡིན་ཅིང་།ཉིན་ཤས་རིང་རིན་པོ་ཆེ་སི་རི་ག་ཡར་སྤྲེའུ་དེ་འཚོལ་བར་ཉིན་ལྟར་ཕེབས་མཐར་བདག་མེད་སྲོག་ཆགས་ལས་ཁུངས་ཀྱི་ལས་བྱེད་དང་ཤྲི་ལངྐའི་གཞོན་ནུ་ཚོས་རོགས་བྱས་ཏེ་སྤྲེའུ་དེ་རྙེད་དེ་སྨན་བཅོས་དང་སྨན་དཔྱད་ཆེད་སྨན་ཁང་ལ་འཁྲིད་པ་རེད།སྤྲེའུ་དེའི་མཁལ་མར་ནད་སྐྱོན་ཕོགས་ནས་ཆབ་གཅིན་ཚོད་འཛིན་མེད་པར་གྱུར་ཡོད་འདུགསྤྲེའུ་དེ་ནད་སྐྱོན་ཤོར་ནས་ལོ་གཉིས་ཙམ་ཕྱིན་ཡོད་ཚོད་འདུག་ཅིང་།སྨན་པས་ང་ཚོས་སྤྲེའུ་དེ་བསྐྱབ་ཐུབ་མེད་ན་བདུན་ཕྲག་གཉིས་ཙམ་ནང་འཆི་རྒྱུ་རེད་ཅེས་ཟེར་གྱི་འདུགསྤྲེའུ་དེ་སྨན་ཁང་ནང་གཟའ་འཁོར་གཉིས་ཙམ་རིང་ཉར་ཏེ་སྨན་བཅོས་བྱས་མཐར་༧སྐྱབས་རྗེ་རིན་པོ་ཆེས་སྤྲེའུ་དེ་སི་རི་ག་ཡར་འཁྲིད་དེ་གློད་བཀྲོལ་བཏང་བ་རེད།ང་ཚོས་གོ་སྐབས་ནམ་བྱུང་ལ་གཞན་གྱི་སྲོག་སྐྱོབ་པའི་མིག་ལྟོས་བཟང་པོ་འདི་འདྲ་གཏོད་ཐུབ་པར་དགའ་སྤོབས་བྱུང་།